
Nr............/ ............2026 Municipiul Baia Mare
Nr............/ ............2026 Serviciul Public Ambient Urban
Nr.........../...............2026 Asociația A.D.E. 
					
ACORD DE COOPERARE ÎNCHEIAT  ÎN BAZA H.C.L. NR. 
aNEXA 1 LA h.c.l. NR. 

I. Părţile

Între,
Municipiul Baia Mare, str. Gh. Şincai nr. 37, Baia Mare, judeţul Maramureş, telefon 0262/211001, fax 0262/212332, cod fiscal 3627692, cont RO61 TREZ 24A6 7500 0591 100X deschis la Trezoreria Baia Mare, reprezentată prin Ioan Doru Dăncuș, având funcţia de Primar, denumit în continuare ”Partener”

Serviciul Public Ambient Urban, str. Aleea Serelor nr. 2, Baia Mare, județul Maramureș, telefon 0262/225773, cod fiscal 13962147, reprezentat prin ing. Marius Aoșan, având funcția de Director General, denumit în continuare ”Partener” 

Asociația A.D.E, str. Crinului nr. 6, Baia Mare, județul Maramureș, cod fiscal 51829560, reprezentată prin Florina Botiș, având calitatea de Împuternicit al Asociației A.D.E.,  denumită în continuare ”Partener”

s-a convenit încheierea prezentului Acord de cooperare, cu respectarea următoarelor clauze:

II. Obiectul acordului
Art. 2 
Obiectul Acordului îl constituie cooperarea între părți în vederea organizării în comun a evenimentului ”Kinder Fest – Un festival din dragoste pentru copii”, ediția a II-a, care va avea loc în Parcul Central din Baia Mare în perioada 11 – 13 septembrie 2026.

Evenimentul contribuie la dezvoltarea socio-economică a comunității, prin susținerea producătorilor locali și oferirea unui cadru în care aceștia își pot prezenta produsele într-un mod autentic. 
Vor avea loc momente culturale în aer liber  - teatru pentru copii și teatru dedicat tinerilor/adolescenților și ateliere de plantat. 





III.	Durata acordului
Art. 3 

Prezentul acord intră în vigoare la data semnării acestuia de către ultima parte, dar nu mai târziu de data începerii acțiunilor, urmând a-și înceta valabilitatea după executarea obligațiilor asumate de părți.

Perioada de desfășurare a evenimentului este 11 – 13 septembrie 2026.

IV. Obligaţiile părţilor 
Art. 4  
Municipiul Baia Mare se obligă:

a) să colaboreze cu Serviciul Public Ambient Urban și cu Asociația A.D.E, sprijinind derularea în bune condiţii a evenimentului menţionat la Art. 2, pe toată durata prezentului Acord de cooperare.
b) să pună la dispoziție cu titlu gratuit domeniul public al municipiului Baia Mare reprezentat de secțiunea marcată a  Parcului Central în perioada 11 – 13 septembrie 2026 pentru desfășurarea activităților din cadrul evenimentului, conform hărții anexate;
c) să pună la dispoziție domeniul public al municipiului Baia Mare reprezentat de secțiunea marcată a  rondului SPAU (tronsonul Parcare Parcul Central) pentru operatorii economici, conform hărții anexate. Pentru structurile care comercializează diverse produse alimentare și nealimentare și care utilizează domeniul public se va achita taxa de utilizare corespunzătoare;
e) să marcheze zona de desfășurare a evenimentului cu garduri mobile.

Art. 5
Serviciul Public Ambient Urban se obligă

a) să colaboreze cu Municipiul Baia Mare și cu Asociația A.D.E, sprijinind derularea în bune condiţii a evenimentului menţionat la Art. 2, pe toată durata prezentului Acord de cooperare;
b) să asigure racordul și alimentarea cu energie electrică pentru sistemul de sonorizare necesar activităților.
c) să contribuie la realizarea atelierelor de plantat destinate participanților; 
d) să pună la dispoziție cu titlu gratuit cuburile din material textil pentru a oferi un spațiu confortabil participanților;
e) să pună la dispoziție cu titlu gratuit mesele acoperite/standurile pentru comercianți și participanți, în limita disponibilității existente în perioada de desfășurare a evenimentului.

Art. 6 
Asociația A.D.E. se obligă
a) să organizeze evenimentul;
b) să asigure prezența participanților și  realizarea activităților prevăzute;
c) să asigure prezenţa operatorilor economici şi să achite taxa de utilizare a domeniului public pe perioada desfăşurării evenimentului, raportat la suprafaţa structurilor din care se realizează acte de comerţ;
d) să asigure salubritatea pe durata desfășurării evenimentului;
e) să pună la dispoziție o toaletă publică pentru participanți pe durata de desfășurare a evenimentului;
f) să obțină toate avizele/acordurile/autorizațiile necesare, să achite taxele aferente și contravaloarea consumului de utilități pe durata de desfășurare a evenimentului; 
g) să comunice lista comercianţilor în vederea obţinerii acordului de utilizare a domeniului public, după achitarea taxei, anterior debutului evenimentului;
h) să promoveze Municipiul Baia Mare și Serviciul Public Ambient Urban ca parteneri al proiectului, respectând regulile din Manualul de Identitate Vizuală al Municipiului Baia Mare. Înainte de promovare, materialele vor fi trimise Municipiului Baia Mare pentru aprobare.
i) să comunice Municipiului Baia Mare orice situație neprevăzută intervenită în derularea proiectului desfășurat conform prezentului Acord.

V. Forţa majoră
Art. 7 
Forţa majoră exonerează de răspundere părţile, în cazul neexecutării parţiale sau totale a obligaţiilor asumate prin prezentul acord. Prin forţă majoră se înţelege un eveniment independent de voinţa părţilor, imprevizibil şi insurmontabil, apărut după încheierea acordului şi care împiedică părţile să execute total sau parţial obligaţiile asumate.

VI.	Încetarea acordului
Art. 8

Prezentul acord poate înceta în următoarele situaţii:
a) prin acordul scris şi semnat al tuturor părţilor;
b) când realizarea obiectului acordului este evident imposibilă prin intervenţia unui act de autoritate;
c) la expirarea termenului pentru care a fost încheiat;
d) de plin drept, în cazul în care una din părți nu își execută una din obligațiile asumate prin prezentul acord, cu suportarea consecințelor legale.

VII.	Litigii
Art. 9 

Litigiile care se vor naşte din prezentul acord sau în legătură cu prezentul acord, inclusiv cele referitoare la validitatea, interpretarea, executarea sau desfiinţarea lui vor fi soluţionate pe cale amiabilă, în caz contrar, competenţa de soluţionare revenind instanţelor judecătoreşti.

VIII.	Dispoziţii finale
Art. 10 

Prezentul acord intră în vigoare la data semnării sale de către părţi.
Prezentul acord s-a încheiat şi semnat în 3 exemplare originale, de egală valoare juridică, câte un exemplar pentru fiecare parte.

MUNICIPIUL BAIA MARE																     																				SERVICIUL PUBLIC AMBIENT URBAN
																																																																						
Reprezentat de																																																												Reprezentat de
																																																																																														
Primarul Municipiului Baia Mare																															Director general																					
Ioan Doru Dăncuș 																																																						Ing. Marius Aoșan																																													               																																																						
						
																																																																																		

Direcția Juridică și Patrimoniu																																			Director Zone Verzi
Șef Serviciu Juridic																																																	     Ana Ștețcu
Jur. Nicoleta Mitre																																																													     
  
                                       						                                  Consilier juridic                                       
																															                                                   Ioana-Simina Prodan


Direcția Comunicare și Relații Publice 																								ASOCIAȚIA A.D.E.																																																																			
Director executiv																																																													  Reprezentată de
Mihai Cosmin Mesaroș																																																		   
                                                                                 Împuternicit
                                                                                 Florina Botiș
Serviciul Parteneriate Civice																																								 
Șef Serviciu																																																																					
Livia Lenghel																																																												


Întocmit                                                                   
Inspector superior                                                   
Delia Varga

